Γενικές εκλογές της Σιγκαπούρης (2020)

Στις 10 Ιουλίου 2020 διεξήχθησαν πρόωρες βουλευτικές εκλογές στη Σιγκαπούρη, για τις έδρες της 14ης Συνέλευσης του Κοινοβουλίου. Κανονικά θα διεξάγονταν κατά τον Απρίλιο του 2021, αλλά ο Πρωθυπουργός Λι Σιεν Λουνγκ αποφάσισε να επισπεύσει τις εκλογές, εν μέρει επειδή η νέα κυβέρνηση θα πρέπει να αγωνιστεί για την ανάκαμψη της οικονομίας από τις επιπτώσεις της πανδημίας κορονοϊού.Το Κόμμα Λαίκής Δράσης, που κυβερνά τη χώρα εδώ και πολλές δεκαετίες, κέρδισε τις 83 έδρες του Κοινοβουλίου συγκεντρώνοντας το 69,9% των ψήφων. Το Κόμμα Εργαζομένων κέρδισε τις υπόλοιπες 10. Επιπλέον, επιλέχθηκαν 2 υποψήφιοι από το νεοσύστατο Προοδευτικό Κόμμα Σιγκαπούρης για να γίνουν Μη Αντιπροσωπευτικοί Βουλευτές αντιπολίτευσης.

 Τα 93 μέλη του Κοινοβουλίου εκλέγονται με άμεσες εκλογές, με απλό πλειοψηφικό σύστημα. από 14 μονοεδρικές εκλογικές περιφέρειες, 6 τετραεδρικές και 11 πενταεδρικές. Οι εκλογείς καλούνται να ψηφίσουν τόσους υποψήφιους όσους είναι και οι έδρες που πρέπει να καλυφθούν. Στις πολυεδρικές περιφέρειες οι υποψήφιοι παρουσιάζονται ομαδοποιημένοι, και όλοι οι υποψήφιοι μίας ομάδας πρέπει να είναι μέλη του ίδιου κόμματος ή ανεξάρτητοι, και τουλάχιστον ένας υποψήφιος πρέπει να εκπροσωπεί μία από τις μειονότητες της χώρας: την Μαλαϊκή, την Ινδική, ή άλλη. Η προσέλευση στην ψηφοφορία είναι υποχρεωτική για τους πολίτες της Σιγκαπούρης ηλικίας άνω των 21 ετών.Η διαδικασία ψηφοφορίας ήταν: εγγραφή: έγινε ηλεκτρονικά με επίδειξη ταυτότητας ή διαβατηρίου. ο εκλογέας έπρεπε να περιμένει πίσω από την κίτρινη γραμμή μέχρι να έρθει η σειρά του, και φροντίζοντας να κρατούνται οι αποστάσεις ασφαλείας (1 μέτρο). παραλαβή του ψηφοδελτίου από την επιτροπή. η ψηφοφορία είναι μυστική. Ο εκλογέας έπρεπε να μπει στον εκλογικό θάλαμο και να χρησιμοποιήσει τον ειδικό «στυλό-σφραγίδα» που θα βρει εκεί για να γράψει έναν σταυρό προτίμησης δίπλα στον υποψήφιο ή την ομάδα υποψηφίων της προτίμησής του. Κάθε ψηφοδέλτιο έφερε μοναδικό σειριακό αριθμό, αυξάνοντας την αξιοπιστία της καταμέτρησης. Έξοδος από τον θάλαμο και ρίψη του ψηφοδελτίου στην κάλπη έξοδος από το εκλογικό κέντροΗ καταμέτρηση των ψήφων έγινε με ηλεκτρονικά μηχανήματα που φτάνουν σε ταχύτητα τα 100 ψηφοδέλτια ανά 65 δευτερόλεπτα.Για τους Σιγκαπουριανούς του εξωτερικού διατέθηκαν 10 εκλογικά κέντρα για να ψηφίσουν, στις πόλεις: Χονγκ Κονγκ, Πεκίνο, Καμπέρα, Ντουμπάι, Λονδίνο, Νέα Υόρκη, Σαν Φρανσίσκο, Σαγκάη, Τόκιο και Ουάσινγκτον. Σε αυτές τις εκλογές τηρήθηκαν τα μέτρα για την προστασία από τον κορονοϊό. Οι κάλπες άνοιξαν στις 8 το πρωί. Οι εκλογείς μπορούσαν να συμβουλευτούν την εκλογική τους κάρτα, που έδινε χρονικό περιθώριο 2 ωρών ανά εκλογέα, για την συνιστώμενη ώρα προσέλευσης στο εκλογικό κέντρο, ώστε να αποφευχθεί ο συνωστισμός. Το προσωπικό ήταν εξοπλισμένο με μάσκες, γάντια και αντισηπτικά τζελ για να ασκήσουν τα καθήκοντά τους με ασφάλεια. Επίσης, είχαν πρόσβαση σε νερό και κρεμοσάπουνο για να πλένουν τα χέρια τους τακτικά. Οι καθαριστές εξασφάλισαν την υγιεινή της διαδικασίας καθαρίζοντας τους χώρους ανά τακτά χρονικά διαστήματα, κυρίως τα πράγματα που πιάνονται συχνότερα: τα στυλό, τους θαλάμους, κ.α. Όταν ολοκληρώθηκαν οι εκλογές οι καθαριστές απολύμαναν τα κέντρα με μεγάλη προσοχή.350 άτομα που ήταν σε καραντίνα την ημέρα των εκλογών δεν προσήλθαν να ψηφίσουν. Οι ηλικιωμένοι ηλικίας άνω των 65 ετών και όσοι έπρεπε να μείνουν σπίτια τους, ήταν άρρωστοι ή είχαν πυρετό (άνω των 37,5 °C) μπορούσαν να προσέλθουν στα εκλογικά κέντρα κατά την ώρα που προβλέφθηκε ειδικά γι'αυτές τις ομάδες. Οι κάλπες είχαν προγραμματιστεί να κλείσουν κατά τις 8 μ.μ. αλλά χρειάστηκε να πάρουν παράταση 2 ωρών για να ολοκληρωθεί η ψηφοφορία. Στις εκλογές συμμετείχαν 192 υποψήφιοι, από τους οποίους οι 73 ήταν νεοφερμένοι πολιτικοί και οι 40 ήταν γυναίκες. Ο ένας υποψήφιος ήταν ανεξάρτητος πολιτικός και οι υπόλοιποι ανήκαν σε 11 διαφορετικά πολιτικά κόμματα.